Diari Oficial de la Generalitat Valenciana


Sumari del DOGV 3751, del 17-05-2000 (2000/3827)

Informació pública de l'alternativa tècnica de programa, relativa a la proposta de programa d'actuació integrada de la unitat d'execució número 1 del sector 03 SU.I, del sòl urbanitzable industrial del Pla General d'Ordenació Urbana de Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3827


Organisme emissor
:   Ceramicas Peñarroya, SA

Tipus de document
:   Anunci

Informació pública de l'alternativa tècnica de programa, relativa a la proposta de programa d'actuació integrada de la unitat d'execució número 1 del sector 03 SU.I, del sòl urbanitzable industrial del Pla General d'Ordenació Urbana de Castelló de la Plana. [2000/M3827]
  
El senyor Giovanni Giuseppe Grappi, amb targeta de residència número F-9601269-H, en nom i representació de la mercantil Cerámicas Peñarroya SA, domiciliada a Castelló, carretera N-340 València-Barcelona i CIF número A-12003810, a l'empara del que disposen els articles 48.C) i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), fa públic el següent:
  
Sotmet a informació pública l'alternativa tècnica de programa formulada per la mercantil Cerámicas Peñarroya, SA, relativa a la proposta de programa d'actuació integrada de la unitat d'execució número 1 del sector 03 SU.I, del sòl urbanitzable industrial del Pla General d'Ordenació Urbana de Castelló de la Plana, dins de l'àmbit del qual es troben afectades les parcel·les cadastrals assenyalades a la fi d'aquest anunci. L'esmentat programa es gestiona en règim d'adjudicació preferent per haver-se constituït una agrupació d'interés urbanístic, d'acord amb l'article 50.2.B) de la LRAU.
  
Els documents de què es compon l'anomenada actuació urbanística es troben protocol·litzats a la Notaria del senyor Enrique Ferrero María, al carrer Major, número 31 de Castelló de la Plana, on els interessats, durant el termini de 20 dies a comptar des de la publicació de l'anunci en el Diari Oficial de la Generalitat Valenciana, podran comparèixer per obtenir una còpia de l'acta de protocol·lització de l'esmentada alternativa, o sol·licitar que se'ls exhibisca aquesta.
  
Igualment, existeix un exemplar d'aquesta alternativa dipositat a l'Ajuntament de Castelló de la Plana, que es compon de: programa per al desenvolupament de l'actuació integrada de la unitat d'execució número 1, del sector 03. SU.I, en sòl urbanitzable industrial del PGOU de Castelló de la Plana, pla parcial del sector 03. SU.I en sòl urbanitzable industrial del PGOU de Castelló de la Plana, projecte d'urbanització de la unitat d'execució número 1 del sector 03, del sòl urbanitzable industrial de Castelló (U.E. 1- sector 03, SU.I), i estatuts de l'agrupació d'interès urbanístic.
  
Els interessats, durant el mateix termini de 20 dies, poden comparèixer en l'ajuntament, els dies hàbils, en horari d'atenció al públic, per tal de consultar les actuacions derivades de la documentació dipositada, així com per formular al·legacions que els convinguen segons dret i presentar alternatives tècniques.
  
Igualment, es posa en coneixement dels interessats que el termini de cinc dies hàbils per a presentar les proposicions juridicoeconòmiques s'inicia el següent dia hàbil a la finalització de l'esmentat termini de 20 dies. Durant aquest termini podran formular-se aquestes proposicions en el Registre General de l'Ajuntament de Castelló de la Plana.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediatament posterior, tindrà lloc l'acte d'obertura de pliques en l'ajuntament. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Expressament es fa constar que aquest anunci es dirigeix, als efectes d'acomplir amb l'article 59.4 de la Llei 30/1992, de 26 de novembre, a aquells titulars de drets afectats per la present actuació als que, per un o un altre motiu, no puguen ser individualment notificats, per ser desconeguts, ignorar-se l'adreça de notificació, o bé, intentada aquesta, no ha pogut practicar-se, i que són els següents: